《瑞鹤仙才人河满赋此慰之》
清代·陈洵

暗尘惊转烛。送华堂归客，春波如麴。笙箫咽寒玉。

有明妆窈窕，自伤幽独。庭花簌簌。夜潮生、东风又促。

算游丝、飞絮牵萦，天远泪痕相续。

枨触。长门买赋，词客千金，此情谁属。蛾眉漫蹙。今古事，几歌哭。

但飘零休恨，天涯看遍，芳草无人更绿。问伊家、除了周郎，为谁误曲。

作者简介：陈洵（1871—1942），字述叔，别号海绡，是广东江门市潮连芝山人（前属新会县潮连乡），生于清朝同治十年（1871年） 。少有才思,聪慧非凡，尤好填词。光绪间曾补南海县学生员。后客游江西十余年，风尘仆仆，蹇滞殊甚。返回广州之后为童子师，设馆于广州西关,以舌耕糊口，生活穷窘。辛亥（1911年）革命后，受到新潮流的影响，思想有所变化，是年在广州加入南国诗社。晚岁教授广州中山大学。